Boemerang-snellervis - Wikipedia
(Aangestuur vanaf Sufflamen bursa)
Die Boemerang-snellervis (Sufflamen bursa) is 'n vis wat wydverspreid voorkom in die Indiese- en Stille oseane en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Boomerang triggerfish.
Die vis word tot 25 cm lank. Die vis is donkerbruin met 'n wit pens. Daar is twee geel geboë strepe vanaf die pektoralevin se basis tot by die eerste dorsale vin. Die vis kan die strepe se kleur verander na bruin afhangende van sy gemoed.
Hulle leef in tropiese strandmere en aflandige koraal- en rotsriwwe in water wat 3 tot 90m diep is. Die vis is gewoonlik alleenlopers. Hulle vreet alge, slakke en seekastaiings. Die spesie is redelik volop.
Ontsluit van "https://af.wikipedia.org/w/index.php?title=Boemerang-snellervis&oldid=2237554"
Last edited on 20 Julie 2020, at 08:40
Die bladsy is laas op 20 Julie 2020 om 08:40 bygewerk.